
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 22474 (1) 

Έγκριση καταβολής ειδικής εκλογικής αποζημίωσης στους μόνιμους 

υπαλλήλους των Δήμων και τους τακτικούς των Κοινοτήτων του 

Κράτους, για την έκτακτη απασχόλησή τους κατά την προπαρα¬ 
σκευή και διενέργεια των γενικών βουλευτικών εκλογών της 8ης 

Απριλίου 1990. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 123 του Π.Δ/τος 265/1989 «Κωδικο¬ 
ποίηση σ’ ενιαίο κείμενο των διατάξεων της νομοθεσίας για την εκλογή 
βουλευτών». 

2. Το γεγονός ότι για την παρασκευή, διενέργεια και έκδοση αποτε¬ 
λεσμάτων των γενικών βουλευτικών εκλογών της 8ης Απριλίου 1990 
προσφέρουν υπηρεσία οι μόνιμοι υπάλληλοι των δήμων και των δημοτι¬ 
κών νομικών προσώπων καθώς επίσης και οι τακτικοί κοινοτικοί υπάλ¬ 
ληλοι, πέραν του κανονικού ωραρίου εργασίας τους και σε μη εργάσιμες 
ημέρες, λόγω της φύσης των εκλογικών εργασιών, αποφασίζουμε: 

1. Εγκρίνουμε την καταβολή εφάπαξ ειδικής εκλογικής αποζημίω¬ 
σης στους μονίμους υπαλλήλους των δήμων και των δημοτικών νομι¬ 
κών προσώπων, καθώς και στους τακτικούς υπαλλήλους των Κοινοτή¬ 
των του Κράτους, για την προσφορά απ’ αυτούς μέσα στη χρονική πε¬ 
ρίοδο από 12 Μαρτίου μέχρι 20 Απριλίου 1990 πρόσθετης και έκτα¬ 
κτης εργασίας κατά την προπαρασκευή και διενέργεια των γενικών 
βουλευτικών εκλογών της 8ης Απριλίου 1990 ως ακολούθως: 

α. Στους μονίμους υπαλλήλους των δήμων και των δημοτικών νομι¬ 
κών προσώπων ποσό δραχμών πενήντα χιλιάδων (50.000) για κάθε 
υπάλληλο και 

β. Στους τακτικούς κοινοτικούς υπαλλήλους, στους οποίους συμπερι- 
λαμβάνονται και οι με σύμβαση εργασίας ιδιωτικού δικαίου αορίστου 
χρόνου, ποσό δραχμών σαράντα χιλιάδων (40.000) για κάθε υπάλ¬ 
ληλο. 

Οι κοινοτικοί υπάλληλοι που απασχολούνται σε περισσότερες από μία 
κοινότητες, δικαιούνται να λάβουν εκλογική αποζημίωσης μόνο μία 
φορά και από μία κοινότητα. Σε κοινότητες που στερούνται κοινοτικού 
γραμματέα και τα καθήκοντα αυτού τα εκτελεί υπάλληλος με σύμβαση 
εργασίας ιδιωτικού δικαίου ορισμένου χρόνου με ημερομίσθιο ή με ωρο¬ 
μίσθιο ή με ανάθεση εφόσον η πράξη του Κοινοτικού Συμβουλίου για την 
ανάθεση έχει εκδοθεί πριν από την ημερομηνία προκήρυξης των εκλο¬ 
γών, δηλαδή πριν από τις 12 Μαρτίου 1990 δικαιούνται να λάβουν την 
οριζομένη στο εδάφιο β' της παραγράφου αυτής ειδική εκλογική αποζη¬ 
μίωση. Και στην περίπτωση αυτή ισχύει ο προηγούμενος περιορισμός. 

2. Η απαιτούμενη για την πληρωμή των παραπάνω υπαλλήλων πί¬ 
στωση, η οποία ανέρχεται συνολικά στο ποσό των δραχμών 
1.235.000.0000 περίπου, θα βαρύνει την πίστωση του Κ.Α.Έ. 5149 
του Ειδικού Φορέα 07-130 «ΕΚΛΟΓΕΣ» του προϋπολογισμού εξόδων 
του Υπουργείου Εσωτερικών, οικονομικού έτους 1990 και θα μεταβι¬ 
βαστεί με επιτροπικά εντάλματα στις οικείες Νομαρχίες, αφού παρασχε- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


θούν από αυτές στη Διεύθυνση Εκλογών του Υπουργείου Εσωτερικών 
τα απαραίτητα αριθμητικά στοιχεία για τους δικαιούχους υπαλλήλους 
της περιφέρειας τους και τα ποσά που απαιτούνται για την πληρωμή 
τους. 

Η ειδική αυτή εκλογική αποζημίωση θεωρείται ως έξοδα κίνησης 
(άρθρο 123 παρ. 6 Π.Δ/τος 265/1989). 

3. Οι Διευθύνσεις Εσωτερικών των Νομαρχιών του Κράτους, στις 
οποίες κοινοποιείται η απόφαση αυτή, παρακαλούνται, με βάση τα ανω¬ 
τέρω ποσά και τον αριθμό των δικαιούχων υπαλλήλων κατά Δημόσια 
Οικονομική Υπηρεσία της περιφέρειας τους, να εκδόσουν απόφαση κα¬ 
τανομής του ποσού που αναλογεί σε κάθε δήμο και δημοτικό νομικό 
πρόσωπο, καθώς και σε κάθε κοινότητα, για την πληρωμή των δικαιού¬ 
χων υπαλλήλων τους και τον προσδιορισμό της συνολικής πίστωσης που 
πρέπει να μεταβιβαστεί. 

4. Οι Υπηρεσίες των Εντελλομένων Εξόδων των Νομαρχιών, στις 
οποίες επίσης κοινοποιείται η απόφαση αυτή, παρακαλούνται να εκδό¬ 
σουν στη συνέχεια και με βάση την απόφαση της οικείας Διεύθυνσης 
Εσωτερικών, περί κατανομής του κατά τα ανωτέρω ποσού που αναλο¬ 
γεί σε κάθε δήμο και δημοτικό νομικό πρόσωπο, καθώς και σε κάθε Κοι¬ 
νότητα τα αναγκαία χρηματικά εντάλματα στο όνομα των υπαλλήλων, 
που εξουσιοδοτούνται για το σκοπό αυτό με τις σχετικές καταστάσεις 
πληρωμής και στην κατά περίπτωση αρμόδια Δημόσια Οικονομική 
Υπηρεσία, για τη διενέργεια της πληρωμής. 

5. Οι Δήμαρχοι και οι Πρόεδροι των Διοικητικών Συμβουλίων των 
Δημοτικών Νομικών Προσώπων, καθώς και οι Πρόεδροι Κοινοτήτων 
της χώρας, στους οποίους επίσης κοινοποιείται η παρούσα απόφαση, 
μέσω των Νομαρχιών, παρακαλούνται να εκδώσουν αμέσως απόφαση 
με την οποία να καθορίζονται ονομαστικά οι τακτικοί υπάλληλοι του δή¬ 
μου ή του δημοτικού νομικού προσώπου καθώς και οι τακτικοί κοινοτι¬ 
κοί υπάλληλοι που πρόσφεραν έκτακτη εκλογική εργασία μέσα στην 
προαναφερθείσα περίοδο από 12 Μαρτίου έως 20 Απριλίου 1990 και 
με την ιδιότητα του τακτικού υπαλλήλου και που δικαιούνται να λάβουν 
την κατά την παράγραφο 1 της απόφασης αυτής ειδική εκλογική απο¬ 
ζημίωση. 

6. Η παροχή της ανωτέρω εκλογικής εργασίας βεβαιώνεται από τον 
οικείο Δήμαρχο ή Πρόεδρο του Διοικητικού Συμβουλίου του Δημοτικού 
Νομικού Προσώπου ή Πρόεδρο Κοινότητας πάνω στις καταστάσεις 
πληρωμής των δικαιούχων που θα συνταχθούν. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Μαρτίου 1990 

Ο ΥΠΟΥΡΓΟΙ 

ΘΕΟΔ. ΚΑΤΡΙΒΑΝΟΣ 
-♦- 

Αριθ. Α.843/303 (2) 

Εξαίρεση επιβατικών αυτοκινήτων της Ελληνικής Αστυνομίας από τον 
περιορισμό της παραγρ. 1 του άρθρου 39 του Ν. 1882/90. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΔΗΜΟΣΙΑΣ ΤΑΞΗΣ 
ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

α) Τις διατάξεις του Ν. 1558/1986 «Κυβέρνηση και Κυβερνητικά 
όργανα». 

β) Τις διατάξεις του άρθρου 39 του 1882/1990 «Μέτρα για την πε¬ 
ριστολή της φοροδιαφυγής, διαρρυθμίσεις στην άμεση και έμμεση φορο¬ 
λογία και άλλες διατάξεις. 

γ) Την ανάγκη εξαίρεσης της Ελληνικής Αστυνομίας από την υπο¬ 
χρέωση αγοράς και κυκλοφορίας αυτοκινήτων αντιρρυπαντικής τεχνο¬ 
λογίας, για ορισμένο αριθμό αυτοκινήτων συμβατικής τεχνολογίας για 
τα οποία είχαν συναφθεί σχετικές συμβάσεις προμήθειας, αποφασί¬ 
ζουμε: 

1. Εξαιρούνται από τον περιορισμό της παραγρ. 1 του άρθρου 39 του 
Ν. 1882/90 (ΦΕΚ 43/Α) εκατόν εξήντα εννέα (169) επιβατικά αυτο¬ 
κίνητα συμβατικής τεχνολογίας, που προορίζονται για τις ανάγκες της 
Ελληνικής Αστυνομίας, για τα οποία κατά την έναρξη ισχύος του νόμου 
αυτού, είχαν συναφθεί συμβάσεις προμήθειας και υπό τον όρο ότι θα τε- 
λωνισθούν μέχρι 31.12.1990. 


Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο.. 

Αθήνα, 3 Απριλίου 1990 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

Γ. ΑΓΑΠΗΤΟΣ ΔΗΜ. ΜΑΝΙΚΑΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΚΩΝ/ΝΟΣ ΛΙΑΣΚΑΣ 

- ♦ - 

Αριθ. οικ. 2023829/2758/0022 (3) 

Συμπλήρωση αποφάσεων χορήγησης ειδικής αποζημίωσης σε δασικούς 
υπαλλήλους του Υπουργείου Γεωργίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις κοινές Υπουργικές Αποφάσεις 2065126/7542/0022/ 

19.9.1989 και 2078217/8980/0022/6.10.1989 (ΦΕΚ 702/Β7 

20.9.1989 και 753/Β/6.10.1989 αντίστοιχα). 

2. Τις υπηρεσιακές ανάγκες, αποφασίζουμε: 

Συμπληρώνουμε την παρ. 4 των 2065126/7542/0022/ 

19.9.1989 και 2078217/8980/0022/6.10.1989 Κοινών Υπουρ¬ 
γικών Αποφάσεων μας ως εξής: 

«Εξαιρούνται οι δασικοί υπάλληλοι της Κεντρικής Υπηρεσίας του 
Υπουργείου Γεωργίας και των Περιφερειακών Δασικών Υπηρεσιών που 
απασχολούνται στην πρόληψη, κατάσχεση και επιτήρηση δασικών πυρ¬ 
καγιών». 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο. 

Αθήνα, 4 Απριλίου 1990 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΓΕΟΡΓΙΑΣ 

ΓΕΩΡΓΙΟΣ ΑΓΑΠΗΤΟΣ ΙΩΑΝΝΗΣ ΛΙΑΠΗΣ 

-ψ- 

Αριθ. 2022372/2702/0032 , (4) 

Χορήγηση ειδικής αποζημίωσης στο Αστυνομικό και Πυροσβεστικό 
προσωπικό του Υπουργείου Δημόσιας Τάξης για την έκτακτη απα¬ 
σχόλησή του κατά την προεκλογική περίοδο των βουλευτικών εκλο¬ 
γών της 8.4.1990. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α) Του Ν. 1481/1984 «Οργανισμός Υπουργείου Δημόσιας Τάξης», 
β) Του Π.Δ. 152/1985 «Κωδικοποίηση σ’ ενιαίο κείμενο των διατά¬ 
ξεων της νομοθεσίας για την εκλογή βουλευτών». 

2. Το γεγονός της έκτακτης απασχόλησης του Αστυνομικού και Πυ¬ 
ροσβεστικού προσωπικού κατά την προεκλογική περίοδο των βουλευτι¬ 
κών εκλογών της 8.4.1990 για την τήρηση της τάξης, ασφάλειας και 
τροχαίας, αποφασίζουμε: 

1. Εγκρίνουμε τη χορήγηση εφάπαξ αμοιβής στο Αστυνομικό και 
Πυροσβεστικό προσωπικό εκ δραχμών 20.000 κατ’ άτομο για την 
έκτακτη απασχόλησή του, κατά την προεκλογική περίοδο των βουλευ¬ 
τικών εκλογών της 8.4.1990, για την τήρηση της τάξης, ασφάλειας 
και τροχαίας. 

2. Δικαιούχοι της αμοιβής είναι οι εν ενεργεία Αξιωματικοί, Ανθυπα- 
στυνόμοι, Αρχιφύλακες και Αστυφύλακες, οι δόκιμοι Υπαστυνόμοι, οι 
δόκιμοι Αρχιφύλακες και οι δόκιμοι Αστυφύλακες και οι προς αυτούς 
αντίστοιχοι του Πυροσβεστικού Σώματος. 

3. Η αμοιβή αυτή δεν υπόκειται σε κρατήσεις, θα καταβληθεί με τις 
αποδοχές μηνός Μαΐου 1990 και η σχετική δαπάνη θα επιβαρύνει τους 
τακτικούς προϋπολογισμούς εξόδων, έτους 1990, των Ειδικών Φορέων 
ΕΛ-ΑΣ και Πυρ/κό Σώμα του Υπουργείου Δημόσιας Τάξης (Φορ. 210 
και 220, ΚΑΕ 0534 αντίστοιχα). 

4. Η παρούσα δεν έχει εφαρμογή για τους τελούντες σε καταστάσεις 
πολεμικής ή μόνιμης διαθεσιμότητας ή σε άλλη κατάσταση ένεκα της 
οποίας δεν εξετέλεσαν υπηρεσία. 

Η απόφαση αυτή να δημοσιευθεί στην Εφημερίδα της Κυβερνήσεως 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 




και να κυρωθεί με Νόμο με μέριμνα του Υπουργείου Οικονομικών. 

Αθήνα, 3 Απριλίου 1990 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΑΓΑΠΗΤΟΣ ΔΗΜΗΤΡΙΟΣ ΜΑΝΙΚΑΣ 

- +- 

Αριθ. 2023150/273 2 (5) 

Ρύθμιση θεμάτων Στρατιωτικού Προσωπικού Λιμενικού Σώματος. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις του Ν. 1643/1989 (ΦΕΚ 126/Α'/1986) «Μισθο- 
λογικές ρυθμίσεις Στρατιωτικού Προσωπικού των Ενόπλων Δυνάμεων 
και αντιστοίχων Ελληνικής Αστυνομίας Πυροσβεστικού και Λιμενικού 
Σώματος». 

β. Το άρθρο 7 του ν. 1135/1981 (ΦΕΚ 60Α/1981) «Περί ρυθμί- 
σεως μισθολογικών τινών θεμάτων των κατωτέρω οργάνων των Σω¬ 
μάτων Χωρ/κής, Αστυνομίας Πόλεων και Πυροσβεστικού και άλλων 
τινών διατάξεων». 

γ. Την ανάγκη εναρμόνισης των αποδοχών των Αρχιπλοιάρχων - 
Υποναυάρχων - Αντιναυάρχου Λιμενικού Σώματος προς τις αποδοχές 
των αντιστοίχων βαθμών των Ενόπλων Δυνάμεων, αποφασίζουμε: 

Επεκτείνουμε το επίδομα ευδόκιμου παραμονής που χορηγείται με το 
άρθρο 7 του ν. 1135/1981 στους συνταγματάρχες και αντιστοίχων 
βαθμών Ελληνικής Αστυνομίας, Λιμενικού και Πυροσβεστικού Σώμα¬ 
τος και στους Αρχ/ρχους - Υπον/ρχους και Αντιναύαρχο Αρχηγό του 
Λιμενικού Σώματος και ανέρχεται στο 10% επί του βασικού μισθού 
των. 

Το παραπάνω επίδομα θα καταβάλλεται στους δικούχους από 

1.1.1990. 

Η απόφαση αυτή να δημοσιευθεί στην. Εφημερίδα της Κυβερνήσεως 
και να κυρωθεί με Νόμο. 

Αθήνα, 3 Απριλίου 1990 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΑΓΑΠΗΤΟΣ ΝΙΚΟΣ ΠΑΠΠΑΣ 

-♦- 

Αριθ. 2098064/57/0025 (6) 

Παράταση της μετεγγύησης του Δημοσίου που έχει δοθεί υπέρ του ΟΑΕ 
προς την Εθνική και Εμπορική Τράπεζα της Ελλάδος ως εντολοδό- 
χων και Πληρεξουσίων ομίλου Τραπεζών (ΟΟΝδΟΚΤΙΙΙΜ) για την 
κάλυψη της αντίστοιχης εγγύησής του, υπέρ των Εταιρειών «Πει- 
ραϊκή - Πατραϊκή Α.Ε.», «ΠΥΡΚΑΛ Α.Ε.» και «Επιχειρήσεων 
Α.Ε.». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Α.Ν. 747/1945, 9/1967 και του άρθρου 8 του 
Ν. 1266/1982. 

2. Την απόφασή μας αριθ. 118900/4284/30.12.1988 με την 
οποία παρατάθηκε μέχρι 31.12.1989, η μετεγγύηση του Δημοσίου 
που έχει δοθεί υπέρ του ΟΑΕ προς τις Τράπεζες α) Εθνική, β) Εμπο¬ 
ρική, γ) Ιονική Λαϊκή και Ελληνική Τράπεζα Βιομηχανικής Ανάπτυξης 
για την κάλυψη της αντίστοιχης εγγύησής του, υπέρ των Εταιρειών 
«ΠΕΙΡΑΪΚΗ - ΠΑΤΡΑΪΚΗ Α.Ε.», «ΠΥΡΚΑΛ Α.Ε.» και «ΕΠΙΧΕΙ¬ 
ΡΗΣΕΩΝ Α.Ε.», που δανειοδοτήθηκαν από τις προαναφερόμενες Τρά¬ 
πεζες στα πλαίσια των από 24.5.1984 και 20.12.1985 προσυμφώνων 
Χρηματοδοτικής Συνεργασίας. 

3. Το Σχέδιο Σύμβασης (πρόσθετη Πράξη), τροποποίησης των από 
24.5.84 και 20.12.85 προσυμφώνων χρηματοδοτικής συνεργασίας με 
την οποία συμφωνείται μεταξύ των συμβαλλομένων Τραπεζών και του 
ΟΑΕ, να αναβάλλουν οι Τράπεζες αυτές την εξόφληση των απαιτήσεών 
τους μέχρι 31.12.1990 από τις προαναφερόμενες επιχειρήσεις. 

4. Το έγγραφο του Υπουργείου Βιομηχανίας Ενέργειας και Τεχνολο¬ 
γίας αριθ. 2745/4.12.1989 με το οποίο εγκρίνεται η παράταση της 
προθεσμίας των παραπάνω προσυμφώνων χρηματοδότησης συνεργα¬ 
σίας μέχρι 31.12.1990. 

5. Την 161/28.11.1989 συνεδρίαση του Διοικητικού Συμβουλίου 


του ΟΑΕ, με την οποία εγκρίνει την προαναφερόμενη παράταση. 

6. Το έγγραφο του ΟΑΕ αριθ. 587/ΔΑΔΚ/28.12.89 με το οποίο 
ζητά την παράταση της μετεγγύησης του Ελληνικού Δημοσίου μέχρι 
31.12.1990, αποφασίζουμε: 

Ορίζουμε όπως, η μετεγγύηση του Δημοσίου, που παρατάθηκε μέχρι 
31.12.1989 με την αριθ. 118900/4248/30.12.1988 απόφασή μας 
ισχύσει μέχρι 31.12.1990 και καλύψει τα οφειλόμενα στις 
31.12.1989 υπόλοιπα των Εταιρειών «ΠΕΙΡΑΪΚΗ - ΠΑΤΡΑΪΚΗ 
Α.Ε.», «ΠΥΡΚΑΛ Α.Ε.» και «ΕΠΙΧΕΙΡΗΣΕΩΝ Α.Ε.». 

Κατά τα λοιπά ισχύει η προαναφερόμενη απόφασή μας αριθ. 
118900/4248/30.12.1988. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Μαρτίου 1990 

Ο ΥΠΟΥΡΓΟΣ 

ΓΕΩΡΓΙΟΣ ΑΓΑΠΗΤΟΣ 
-♦- 

Αριθ. 2018557/4752/0025 (7) 

Παροχή της εγγύησης του Ελληνικού Δημοσίου στην Ευρωπαϊκή Τρά¬ 
πεζα Επενδύσεων για κάλυψη δανείου της σε συνάλλαγμα στην 

ΕΤΒΑ, ποσού ισοτίμου δρχ. 5.000.000 εκατομμύρια. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Α.Ν. 747/1945 και της παρ. 7 του άρθρου μό¬ 
νου του Α.Ν. 9/1967 σε συνδυασμό με τις όμοιες της παρ. 2 του άρθρου 
8 του Ν. 1266/1982. 

2. Τις διατάξεις του άρθρου 2 του Ν. 1307/8 σχετικά με την κάλυψη 
από το Ελληνικό Δημόσιο του συναλλαγματικού κινδύνου των δανείων, 
που χορηγούνται από τις Ευρωπαϊκές κοινότητες ή Οργανισμούς Κοι¬ 
νοτήτων προς Τράπεζες που λειτουργούν στην Ελλάδα ή Ελληνικά Νο¬ 
μικά Πρόσωπα Δημοσίου Δικαίου. 

3. Την πράξη του Διοικητή της Τράπεζας της Ελλάδος αριθ. 1707/ 
14.3.90 με την οποία εγκρίνεται η σύναψη από την ΕΤΒΑ δανείου σε 
συνάλλαγμα ποσού ισοτίμου δρχ. 5.000 εκατ. με την Ευρωπαϊκή Τρά¬ 
πεζα Επενδύσεων για την αναχρηματοδότηση δανείων της προς μικρο- 
μεσαίες βιομηχανικές επιχειρήσεις και τον τουρισμό. 

4. Την απόφαση της. τέως Νομισματικής Επιτροπής αρ. 294/30/ 
11.12.80, που αναφέρεται στην ανάληψη και στον τρόπο κάλυψης από 
το Ελληνικό Δημόσιο της διαφοράς που προκύπτει από τη μεταβολή 
των συναλλαγματικών ισοτιμιών και την πορεία εξυπηρέτησης των χο¬ 
ρηγουμένων δανείων από την Ευρωπαϊκή Τράπεζα Επενδύσεων σε Ελ¬ 
ληνικές Τράπεζες Δημόσιες και ιδιωτικές Επιχειρήσεις και Οργανι¬ 
σμούς. 

5. Την αριθ. 194/8.3.90 συνεδρίαση του Διοικητικού Συμβουλίου 
της ΕΤΒΑ με την οποία εγκρίνει την ανωτέρω δανειοδότηση από την 
Ευρωπαϊκή Τράπεζα Επενδύσεων. 

6. Το έγγραφο της ΕΤΒΑ αριθ. 6537/15,3.1990 με το οποίο ζητά 
την εγγύηση του Δημοσίου και την κάλυψη του συναλλαγματικού κινδύ¬ 
νου για την ανωτέρω δανειοδότηση, αποφασίζουμε: 

Παρέχουμε την εγγύηση του Ελληνικού Δημοσίου στην Ευρωπαϊκή 
Τράπεζα Επενδύσεων για την μεταξύ αυτής και της Ελληνικής Τράπε¬ 
ζας Βιομηχανικής Ανάπτυξης (ΕΤΒΑ) σύναψη δανείου σε συνάλλαγμα 
ποσού ισοτίμου δρχ. πέντε δισεκατομμυρίων (5.000.000.000) για την 
αναχρηματοδότηση δανείων της ΕΤΒΑ προς Μικρομεααίες Βιομηχανι¬ 
κές Επιχειρήσεις και τον Τουρισμό. 

Με την εγγύηση αυτή, αναλαμβάνουμε την υποχρέωση να καλύ- 
ψουμε τις υποχρεώσεις της δανειολήπτριας Τράπεζας που θα απορρέουν 
από την σύμβαση εγγύησης, που έχει υπογραφεί απ’ ευθείας μεταξύ του 
Ελληνικού Δημοσίου και της ανωτέρω δανείστριας Τράπεζας. 

Επίσης με την απόφασή μας αυτή, παρέχουμε την εγγύηση του Ελ¬ 
ληνικού Δημοσίου στην Τράπεζα της Ελλάδος για την πλήρη κάλυψη 
οποιασδήποτε επιβάρυνσής της από τη σύναψη μέχρι την εξόφληση του 
ανωτέρω δανείου από ενδεχόμενη μεταβολή των συν/κών ισοτιμιών με¬ 
ταξύ της ημέρας, εκχώρησης του συναλ/τος στην Τράπεζα αυτή που θα 
προέρχεται από το δάνειο και της ημέρας της πώλησής του στην ΕΤΒΑ 
και την εξουσιοδοτούμε να χρεώνει με οποιανδήποτε επιβάρυνση από 
συναλλαγματική διαφορά, το σχετικό λογαριασμό (8430), που έχει δη- 
μιουργηθεί με την απόφαση της τέως Νομισματικής Επιτροπής αριθμ. 
294/30/11.12.1980 παρ. III και ο οποίος λογαριασμός με την φρο¬ 
ντίδα της ίδιας Τράπεζας θα πιστώνεται με τα οριζόμενα στην παρ. 
11/1α της απόφασης αυτής ποσά υπέρ του Ελληνικού Δημοσίου, που 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


υποχρεούται να καταβάλλει η ΕΤΒΑ. 

Στην περίπτωση που το πιστωτικό υπόλοιπο του ανωτέρω λογ/σμοϋ 
δεν επαρκεί για την κάλυψη της προαναφερόμενης συναλλαγματικής 
διαφοράς, εξουσιοδοτείται από τώρα ανέκκλητα η Τράπεζα της Ελλά¬ 
δος να χρεώνει με τα προς το σκοπό αυτό αναγκαιούντα χρηματικά 
ποσά το λογ/σμό του Δημοσίου Νο200 «Συγκέντρωσις Εισπράξεων και 
Πληρωμών» και να γνωστοποιεί τις χρεώσεις αυτές στο ΓΛΚ α( Δ25-Β 
και β) Δ23-Γ' και στο Υπουργείο Εθνικής Οικονομίας (Δ/νση Προ¬ 
γράμματος Δημοσίων Επενδύσεων), που θα φροντίζει για την απόδοση 
των ποσών των χρεώσεων αυτών, σε πίστωση του εν λόγω λογ/σμού. 

Η Ευρωπαϊκή Τράπεζα Επενδύσεων παρακαλείται να μας στείλει θε¬ 
ωρημένο αντίγραφο της σύμβασης του δανείου. 

Καθορίζουμε προμήθεια υπέρ του Δημοσίου για την παρεχόμενη εγ¬ 
γύησή του 0,50% η οποία θα υπολογίζεται και θα αποδίδεται σ’ αυτό 
από την ΕΤΒΑ, σύμφωνα με τα οριζόμενα στα έγγραφά μας αριθμ. 
98346/2944/8.8,1979 και 121545/1786/6.11.1979 που ισχύ¬ 
ουν για τα δάνεια εσωτερικού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Μαρτίου 1990 

Ο ΥΠΟΥΡΓΟΣ 

ΓΕΩΡΓΙΟΣ ΑΓΑΠΗΤΟΣ 
-♦- 

Αριθ. 2022632/5411/0025 (8) 

Παροχή της εγγύησης του Δημοσίου προς τις Τράπεζες Εθνική, Ιονική 

και Πειραιώς για την κάλυψη εγγυητικών επιστολών συνολικού 

ύψους 150 εκατ. δρχ., που θα εκδώσουν υπέρ και κατ’ εντολή της 

Α.Ε. Βαμβακουργία Χίου προς την ΚΥΔΕΠ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Α.Ν. 747/1945, 9/1967 και του Ν. 1266/ 
1982 άρθρο 8. 

2. Το απόσπασμα Πρακτικών της από 8.2.1990 συνεδριάσεως του 
Υπουργικού Συμβουλίου που εγκρίνεται η παροχή της εγγύησης του 
Ελληνικού Δημοσίου υπέρ της Βαμβακουργίας Χίου, ύψους 150 εκατ. 

δρχ· 

3. Το έγγραφο αριθ. 61191/1990 της Εθνικής Τράπεζας και τα 
από 29.3.90 έγγραφα τών Τραπεζών Ιονικής και Πειραιώς με τα οποία 
γνωρίζουν ότι προτίθενται να εκδόσουν εγγυητικές επιστολές συνολικής 
αξίας 150 εκατ. δρχ. υπέρ και κατ’ εντολή της Α.Ε. Βαμβακουργία 
Χίου, αφού καλυφθούν με την εγγύηση του Δημοσίου. 

4. Το 2973/28.2.1990 έγγραφο της ΚΥΔΕΠ προς την «Βαμβα¬ 
κουργία Χίου» με το οποίο γνωρίζει ότι της πουλάει 500 τόνους εκκ/νο 
βαμβάκι και καθορίζει τους όρους της πώλησης. 

5. Το απόσπασμα πρακτικού Νο 144-26/2.1990 του Δ.Σ. της Α.Ε. 
Βαμβακουργία Χίου, με το οποίο αποδέχεται τους όρους που έχουν τε¬ 
θεί από την ΚΥΔΕΠ και τα Πιστωτικά Ιδρύματα που θα μεσολαβήσουν 
για την έκδοση των εγγυητικών επιστολών. 

6. Το από 21.2.1990 έγγραφο της Βαμβακουργίας Χίου με το 
οποίο ζητεί την εγγύηση του Ελληνικού Δημοσίου για την κάλυψη των 
ανωτέρω εγγυητικών επιστολών, αποφασίζουμε: 

Παρέχουμε την εγγύηση του Ελληνικού Δημοσίου στις Τράπεζες 
Εθνική, Ιονική και Πειραιώς, για την κάλυψη εγγυητικών επιστολών 
δρχ. 75.000.000, 45.000.000 και 30.000.000 αντίστοιχα, που θα 
εκδώσουν υπέρ και κατ’ εντολή της Α.Ε. «Βαμβακουργία Χίου» προς 
την ΚΥΔΕΠ για την κάλυψη πληρωμής της αξίας επί πιστώσει πωλη- 
θείσης από αυτή προς την Εταιρεία ποσότητος εκκοκισμένου βάμβακος. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853, 858, 862 και 863 του Α.Κ. 

Με την απόφαση αυτή αναλαμβάνουμε την υποχρέωση, σε περί¬ 
πτωση κατάπτωσης των εγγυητικών επιστολών ή μέρους αυτών, να 
καταβάλουμε στις Τράπεζες Εθνική, Ιονική και Πειραιώς σε δύο (2) μή¬ 
νες από τη λήξη της εκάστοτε οφειλής τα ποσά που προέρχονται από την 
(ανωτέρω αιτία πλέον τόκων και μετά από προηγούμενη βεβαίωση των 
ποσών αυτών στο οικείο Δημόσιο Ταμείο στο λογ/σμό Νο 555 σύμ¬ 
φωνα με τη διάταξη του Π.Δ/τος 16/89 (ΦΕΚ 6/Α'/89) και τις οδη¬ 
γίες της εγκυκλίου μας αριθ. 98348/2945/8.8.79. 

Οι Τράπεζες παρακαλούνται να μας στείλουν αντίγραφα των εγγυη¬ 
τικών και των συμβάσεων που θα υπογράψουν με την Βαμβακουργία 
Χίου και να μας ενημερώσουν για την εξόφληση των εγγυητικών επι¬ 
στολών. 


Η ΑΕ Βαμβακουργία Χίου παρακαλείται να φροντίσει για την εμπρό¬ 
θεσμη εξόφληση των υποχρεώσεων που απορρέουν από τις ανωτέρω εγ¬ 
γυητικές επιστολές. 

Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγύησή του, την οποία θα εισπράττουν οι Τράπεζες και θα την 
αποδίδουν στο Δημόσιο σύμφωνα με τα έγγραφά μας 98346/2944/ 
8.8.79, 98348/2945/8.8.79 και 121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Απριλίου 1990 

Ο ΥΠΟΥΡΓΟΣ 

ΓΕΩΡΓΙΟΣ ΑΓΑΠΗΤΟΣ 
-♦- 

Αριθ. 12745 (9) 

Δημοσίευση στην Εφημερίδα της Κυβερνήσεως της από 15.3.1990 
ΣΣΕ των εργαζομένων λιθογράφων στα λιθογραφεία όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη τις διατάξεις του Ν. 3239/55, όπως τροποποιή¬ 
θηκε και συμπληρώθηκε από τα Ν.Δ. 3755/57, 186/69, 1198/72 
και 73/74, αποφασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε την 16.3.1990 και συντάχθηκε το αριθ. 34/ 
90 πρακτικό καταθέσεως, της οποίας το περιεχόμενο έχει ως εξής: 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΤΩΝ ΕΡΓΑΖΟΜΕΝΩΝ ΛΙΘΟΓΡΑΦΩΝ 
ΣΤΑ ΛΙΘΟΓΡΑΦΕΙΑ ΟΛΗΣ ΤΗΣ ΧΩΡΑΣ 

Εν Αθήναις σήμερα την 15η Μαρτίου 1990, συνήλθαν στα γραφεία 
της Πανελλαδικής Ένωσης Εργαζομένων Λιθογράφων Γραφικών Τε¬ 
χνών κάι Περιοδικού Τύπου στην οδό Αθηνάς 30, οι παρακάτω υπο- 
γράφοντες: 

α) Διονύσης Ρόης του Ιωάννου, Πρόεδρος, και Παντελής Γεωργα- 
ντάς του Ιωάννου, Αναπληρωτής Ταμίας του Πανελληνίου Συνδέσμου 
Λιθογραφικών Επιχειρήσεων, και 

β) Δρακόπουλος Δημήτριος του Μανώλη, Πρόεδρος, και Στεργιό- 
πουλος Θεοφάνης του Μαρίνου, Γενικός Γραμματέας της Πανελλαδι¬ 
κής Ένωσης Εργαζομένων Λιθογράφων Γραφικών Τεχνών και Περιο¬ 
δικού Τύπου, 

ενεργούντες ως νόμιμοι εκπρόσωποι των παραπάνω Σωματείων, 
εξουσιοδοτημένοι για την υπογραφή της Συλλογικής Σύμβασης Εργα¬ 
σίας, μετά από αποφάσεις των Διοικητικών Συμβουλίων, όπως φαίνεται 
στο Βιβλίο Πρακτικών Δ.Σ., οι οποίοι συμφώνησαν στα εξής: 

Καταρτίζουν Συλλογική Σύμβαση Εργασίας, η οποία θα ορίζει τους 
όρους αμοιβής και εργασίας των εργαζομένων εργατοτεχνιτών στα ερ¬ 
γαστήρια γραφικών τεχνών, λιθογραφεία χάρτου, λιθογραφεία μετάλ¬ 
λου, βαθυτυπίας, χαλκογραφίας και μηχανογράφησης ΟίίδβΙ, που κα¬ 
θορίζονται παρακάτω: 

1) Τα βασικά ημερομίσθια κατά κατηγορία εργαζομένων είναι τα πα¬ 
ρακάτω: 


α) Βοηθοί γενικώς τεχνιτών: 

Κατά τον Ιο χρόνο υπηρεσίας 3.020 δρχ. 

Κατά τον 2ο χρόνο υπηρεσίας 3.150 δρχ. 

Κατά τον 3ο χρόνο υπηρεσίας 3.450 δρχ. 

β) Κόπτες, λαμιναριστές, ρολλοκόπτες και χειριστές 
συρταροκολλητικών (διαμορφωμένων λιθογραφημά¬ 
των) 3.700 δρχ. 

γ) Τεχνίτες φωτοσυνθέτες και σελιδοποιοί 3.550 δρχ. 

δ) Φωτομεταφορείς 3.500 δρχ. 


ε) Τεχνίτες (εκτυπωτές, χειριστές χρυσωτικών μη¬ 
χανών ΟίίδβΙ, αυτόματης κοπτικής στάντζας διαμορ- 
φώσεως λιθογραφημάτων, χειριστές δθ3ΠβΓ, φωτοτε¬ 
χνίτες, μοντέρ, ρετουσέρ, γραφίστες και μακετίστες λι¬ 
θογραφημάτων, χειριστές βαθυτυπικών μηχανών και 
μηχανών μηχανογράφησης υγράς και ξηράς ΟίίδβΙ) 
ανδρών και γυναικών 4.000 δρχ. 

στ) Βοηθητικό προσωπικό (στην κατηγορία αυτή 
υπάγονται οι μισθωτοί, οι απασχολούμενοι στις γενικές 
βοηθητικές εργασίες (λιθογραφικές) ως και οι απασχο¬ 
λούμενοι στην αποπεράτωση και διεκπεραίωση λίθο- 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3915 


γραφικών εργασιών, καθώς και οι αποθηκάριοι εφο¬ 
διασμού υλικού) 

Κατά τον Ιο χρόνο υπηρεσίας 2.920 δρχ. 

Κατά τον 2ο χρόνο υπηρεσίας 1 3.000 δρχ. 

Κατά τον 3ο χρόνο υπηρεσίας 3.050 δρχ. 

Στα παραπάνω ημερομίσθια περιλαμβάνεται η ΑΤΑ της 1.1.1990, 
η οποία ανέρχεται σε 5,8%, σύμφωνα με τη 1405/55/90 κοινή 
υπουργική απόφαση. 

Ο υπολογισμός της αύξησης λόγω ΑΤΑ από σήμερα και στο εξής θα 
γίνεται στα παραπάνω προβλεπόμενα συμβατικά ημερομίσθια προσηυ- 
ξημένα με τα αντίστοιχα επιδόματα και θα προστίθεται στα καταβαλλό¬ 
μενα η ΑΤΑ. 

2) Τα παραπάνω βασικά ημερομίσθια προσαυξάνονται για κάθε συ¬ 
μπληρωμένη τριετία απασχόλησης στον κλάδο με επίδομα πέντε τοις 
εκατό (5%) και μέχρι πέντε τριετίες. 

3) Σαν υπηρεσία ή προϋπηρεσία για την εφαρμογή της σύμβασης νο¬ 
είται ο χρόνος εργασίας σε οποιαδήποτε ειδικότητα λιθογραφίας κ.λπ., 
όπως αναφέρονται πιο πάνω καθώς και στην ίδια επιχείρηση ανεξάρ¬ 
τητα εάν αλλάξουν ειδικότητα. 

4) Στους εργαζόμενους χορηγείται επίδομα γάμου σε ποσοστό δέκα 
τοις εκατό (10%) στα πιο πάνω βασικά ημερομίσθια, ανεξάρτητα αν ο 
άλλος σύζυγος εργάζεται ή συνταξιοδοτείται ή ασκεί βιοποριστικό επάγ¬ 
γελμα. Επίσης το αυτό επίδομα χορηγείται σε: α) Άγαμους γονείς (γο¬ 
νείς οι οποίοι απέκτησαν ή ανεγνώρισαν τέκνο τους), β) Ευρισκόμενους 
σε κατάσταση χηρείας, γ) Διαζευγμένους. 

5) Καθιερώνεται άδεια 3 ημερών λόγω γάμου με αποδοχές για 
όλους τους εργαζόμενους, η οποία δεν συμψηφίζεται με την κανονική 
άδεια. 

6) Στις εργαζόμενες μητέρες χορηγείται άδεια μιας ώρας ημερησίους 
με αποδοχές και για διάστημα ενός έτους μετά τον τοκετό, έχοντας το 
δικαίωμα να έρχονται αργότερα ή να φεύγουν νωρίτερα κατά μία ώρα 
την ημέρα, καθώς επίσης και άδεια τοκετού και λοχείας δεκαπέντε (15) 
εβδομάδων, η οποία θα κατανέμεται πριν και μετά τον τοκετό. 

7) Τα παραπάνω βασικά ημερομίσθια των εργαζομένων σε βαθυτυ¬ 
πίες, φούρνους μεταλλοτυπίας, φωτομεταφορές, και σε εργασίες επαλή- 
ψεως σκόνης, μαγνησίας και μπρουτζίνας, συστήματα ϋν, προσαυξά¬ 
νονται με επίδομα ανθυγιεινής εργασίας σε ποσοστό δέκα τοις εκατό 
( 10 %). 

8. Στους παραπάνω μισθωτούς χορηγείται προσαύξηση πενήντα τοις 
εκατό (50%) λόγω νυκτερινής απασχόλησης. 

9) Όλα τα επιδόματα (τριετίες, γάμου, ανθυγιεινό κ.λπ.) συμψηφίζο¬ 
νται σε τυχόν μεγαλύτερες καταβαλλόμενες αποδοχές. Όταν υφίστα- 
νται καλύτεροι όροι εξακολουθούν να ισχύουν. 

10) Στους εργαζόμενους ειδικά σε φούρνους μεταλλοτυπίας, βαθυτυ- 
πικά και κυλινδρικά πιεστήρια ΟίίδεΙ, στους βοηθούς που εργάζονται 
στην εξαγωγή επίπεδης ΟίίδεΙ εφόσον η μηχανή εργάζεται με σκόνη, 
στους εργαζόμενους με εργασία επάληψης μπρουτζίνας, καθώς και 
στους συντηρητές περιστροφικών μηχανών ΟΓίδοΙ, χορηγείται ημερη¬ 
σίους 500 γραμμάρια γάλακτος απαγορευομένης της χορήγησης αντί 
αυτού με οποιοδήποτε αντίτιμο. 

11) Στους παραπάνω μισθωτούς χορηγούνται δύο φόρμες, οι οποίες 
ανήκουν στην κυριότητα του εργοδότη, οι οποίες αντικαθίστανται κάθε 
χρόνο εφόσον έχουν φθαρεί. 

12) Οι ώρες εβδομαδιαίες εργασίας ορίζονται σε σαράντα (40), κά- 
τανεμόμενες σε πενθήμερη εβδομάδα εργασίας. 

13) Εφόσον οι παραπάνω μισθωτοί απασχολούνται κατά πλήρες νό¬ 
μιμο ωράριο εργασίας σε μια επιχείρηση, απαγορεύεται η οποιαδήποτε 
απασχόληση και σε άλλη επιχείρηση. 

14) Εργαζόμενοι που έχουν συμπληρώσει υπηρεσία ή προϋπηρεσία 
25 ετών δικαιούνται άδειας τριών εργάσιμων ημερών επιπλέον της νό¬ 
μιμης. Ως προϋπηρεσία για την εφαρμογή της άδειας αυτής θεωρείται 
αυτή που διανύθηκε σε οποιοδήποτε εργοδότη και με οποιαδήποτε 
σχέση εξηρτημένης εργασίας. 

15) Για την επάνδρωση των εκτυπωτικών μηχανών ΟίίδβΙ, η ελάχι¬ 
στη σύνθεση των εργαζομένων καθορίζεται ως εξής: 

Μονόχρωμη μηχανή = ένα (1) άτομο 

Δίχρωμη μηχανή = δύο (2) άτομα 

Τετράχρωμη μηχανή = τρία (3) άτομα 

16) Συμφωνείται μεταξύ των συμβαλλομένων μερών ότι σε καμία 
ενέργεια δεν μπορούν να προβαίνουν οι εργαζόμενοι εναντίον επιχειρή- 
σεως μέλους του Πανελληνίου Συνδέσμου Λιθογραφικών Επιχειρήσεων 
για θέματα τα οποία άπτονται της παρούσης συλλογικής σύμβασης ή 
και για άλλα παρεμφερή, προτού ενημερωθεί εγγράφως ο Σύνδεσμος 


των εργοδοτών από το σωματείο των εργατών με την επωνυμία Πανελ¬ 
λαδική Ένωση Εργαζομένων Λιθογράφων Γραφικών Τεχνών και Πε¬ 
ριοδικού Τύπου και πριν εξαντληθεί η μεσολαβητική προσπάθεια του ερ- 
γοδοτικού σωματείου, πάντοτε εντός ευλόγου χρονικού διαστήματος. 

17) Δεν θίγονται με την παρούσα τυχόν υφιστάμενοι ευνοϊκότεροι θε¬ 
σμικοί όροι εργασίας και αμοιβής ή καταβαλλόμενα ανώτερα ημερομί¬ 
σθια, τα οποία εξακολουθούν να ισχύουν. 

Η ισχύς της παρούσας αρχίζει από 1 Μαρτίου 1990 και λήγει στις 
31 Δεκεμβρίου 1990, πλην της διατάξεως περί χορηγήαεως ΑΤΑ που 
ισχύει από 1 Ιανουάριου 1990 βάσει της 1405/55/90 κοινής υπουργι¬ 
κής απόφασης. 

Η παρούσα ΣΣΕ να δημοσιευθεί στην Εφημερίδα της Κυβερνήσεως. 
Αθήνα, 2 Απριλίου 1990 

Ο ΥΠΟΥΡΓΟΣ 

I. ΚΟΥΚΙΑΔΗΣ 
-+- 

Αριθ . 141/550 (10) 

Επέκταση διατάξεων του Ν. 1505/84 στους συνταξιούχους του Τα¬ 
μείου Αρωγής Προσωπικού Υπουργείου Δικαιοσύνης. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 12 του άρθρου 10 του Ν. 1694/87 (Α' 
35). 

2. Τα άρθρα 23 παρ. Γ στοιχ. στ' και 24 παρ. 1 και παρ. 2 στοιχ. γ', 
26 παρ. 1 και 27 παρ. 1 στοιχ. δ' του Ν. 1558/1985 (Α' 137). 

3. Τις διατάξεις του Π.Δ. 105/3,3.1988 (Α' 46). 

4. Τις διατάξεις του άρθρου 30 του Ν. 1027/80, όπως αυτό αντικα- 
τάστάθηκε με το άρθρο 7 του Ν. 1275/1982 και συμπληρώθηκε με το 
άρθρο 43 του Ν. 1469/1984 (Α' 111), σε συνδυασμό με τις διατάξεις 
του άρθρου 10 του Ν. 1694/87. 

5. Τις 14/30.11.1989 και 15/7.12.1989 αποφάσεις του Διοικη¬ 
τικού Συμβουλίου του Ταμείου Αρωγής Προσωπικού Υπουργείου Δι¬ 
καιοσύνης, αποφασίζουμε: 

Στους συνταξιοδοτηθέντες μέχρι 30.4.1985 από το Ταμείο Αρωγής 
Προσωπικού Υπουργείου Δικαιοσύνης καταβάλλονται όι διαφορές που 
θα προκόψουν από τον επανυπολογισμό των συνταξίμων αποδοχών 
τους, σύμφωνα με τις διατάξεις του άρθρου 10 του Ν. 1694/1987 ως 
ακολούθως: 

1) Κατά 40% από 1.1.1990. 

2) Κατά 30% από 1.1.1991 και 

3) Κατά 30% από 1.1.1992. 

Η απόφαση αυτή να δημοσιευτεί στην Εφημερίδα της Κυβερνήσεως. 
Αθήνα, 4 Απριλίου 1990 

Ο ΥΠΟΥΡΓΟΣ 

Γ. ΜΕΡΙΚΑΣ 
-♦- 

Αριθ. οικ. 2805 (11) 

Ανασύνθεση της Εθνικής Επιτροπής Ελέγχου του Συνδρόμου της Επί¬ 
κτητης Ανοσολογικής Ανεπάρκειας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α. Την από 11 Οκτωβρίου 1983 ΕΜΠ 1675/100 απόφασή μας. 
β. Την από 19 Αυγούστου 1985 ΑΙ/οικ. 7441 απόφασή μας. 
γ. Την από 5 Σεπτεμβρίου 1985 ΑΙ/οικ. 7976 απόφασή μας. 
δ. Την από 21Ιανουαρίου 1987 Α1/11476 απόφασή μας. 
ε. Την από 1 Ιουνίου 1988 ΑΙ/οικ. 5511 απόφασή μας. 
ζ. Την από 5 Οκτωβρίου 1988 ΑΙ/οικ. 9713 απόφασή μας. 
η. Την από 10 Φεβρουάριου 1989 ΑΙ/οικ. 1606 απόφασή μας. 
θ. Την από 9 Ιανουάριου 1990 ΑΙ/οικ. 277 απόφασή μας. 
ι. Την απόφαση του Συντονιστικού Οργάνου της Εθνικής Επιτροπής 
ΑΙϋδ κατά την 11η συνεδρίασή του, στις 10.1.90. 

κ. Την από 14 Μαρτίου 1990 ΑΙ/οικ. 2284 απόφασή μας. 
λ. Τις ανάγκες της Εθνικής Επιτροπής ΑΙϋδ, αποφασίζουμε: 

Α. Την ανασύνθεση της Εθνικής Επιτροπής Ελέγχου του Συνδρόμου 

της Επίκτητης Ανοσολογικής Ανεπάρκειας με τους: 

1) Νικ. Ματσανιώτη - Πρόεδρο Εθνικής Επιτροπής ΑΙϋ5 Ακαδη¬ 
μαϊκός καθηγητής Παιδιατρικής - Νοσοκ. Παίδων «ΑΓ. ΣΟΦΙΑ» 115 
27 - ΓΟΥΔΙ. 

2) Κων. Παπαδάτο - Καθηγητή Παιδιατρικής Νοσοκ, Παίδων 
«ΑΓΑ. ΚΥΡΙΑΚΟΥ» 11527 - ΓΟΥΔΙ 

3) Ιωάν. Δ. Στρατηγό - Καθηγητή Αφροδ. και Δερμ. Νόσων Νοσοκ. 
«Α. ΣΥΓΓΡΟΣ» - Δραγούμη 5-11621. 

4) Γεωρ. Παπαευαγγέλου - Καθηγητή Προληπτικής Ιατρικής Πα- 
νεπ. Αθηνών - Υγειονομική Σχολή Αθηνών, Λεωφ. Αλεξάνδρας 196 - 
115 21 ΑΘΗΝΑ. 

5) Δημ. Τριχόπουλο - Καθηγητή Υγιεινής και Επιδημιολογίας Πα- 
νεπ. Αθηνών - 115 27 ΓΟΥΔΙ. 

6) I. Παπαδημητρίου - Πρόεδρο ΚΕΣΥ - Αριστοτέλους 19 101 87 
ΑΘΗΝΑ. 

7) Κων. Στεφάνή - Καθηγητή Ψυχιατρικής - «ΑΙΓΙΝΗΤΕΙΟ» Νο¬ 
σοκ. Αθηνών - Βασ. Σοφίας 80 - 115 28 ΑΘΗΝΑ. 

8) I. Παπαναγιώτου - Καθηγητή Μικροβιολογίας Α.Π.Θ. Τ.Κ. 540 
06 - ΘΕΣΣΑΛΟΝΙΚΗ. 

9) I. Ιορδάνογλου - Καθηγητή Πνευμονολογίας Ν.Ν.Θ.Α. «ΣΩΤΗ¬ 
ΡΙΑ» Μεσογείων 154 - 156 69 ΑΘΗΝΑ. 

10) Γ. Κουμάντο - Καθηγητή Αστικού Δικαίου Πανεπιστημίου Αθη¬ 
νών - Σκουφά 55 - 10672 ΚΟΛΩΝΑΚΙ. 

11) Αντ. Κουτσελίνη - Καθηγητή Ιατροδικαστικής και Τοξικολογίας 
Πανεπ. Αθηνών - Υψηλάντου 35 - 10676 ΚΟΛΩΝΑΚΙ. 

12) Φώτη Μήτση - Καθηγητή Περιοδοντολογίας Οδοντιατρικού, 
Τμήματος Πανεπιστημίου Αθηνών 115 27 ΓΟΥΔΙ. 

13) Αποστ. Αποστολόπουλο - Καθηγητή Προληπτικής και Κοινωνι¬ 
κής Οδοντιατρικής Πανεπ. Αθηνών - 115 77 ΓΟΥΔΙ. 

14) Διον. Αραβαντινό - Καθηγητή Μαιευτικής - Γυναικολογίας Πα¬ 
νεπ. Αθηνών - Περιφ. Γεν. Νοσ/μείο «ΑΛΕΞΑΝΔΡΑ», Βασ. Σοφίας 80 
- 11528 ΑΘΗΝΑ. 

15) Γεωρ. Λάσκαρη - Αναπλ. Καθηγητή Στοματολογίας Οδοντια¬ 
τρικού Τμήματος Πανεπιστ. Αθηνών - 115 27 ΓΟΥΔΙ. 

16) Στεφ'. Χατζηγιάννη - Αναπλ. Καθηγητή Παθολογίας, Δ/ντής Β' 
Πανεπ. Παθολ. Κλινικής, Περιφ. Γεν. Νοσοκ. «ΙΠΠΟΚΡΑΤΕΙΟ» Αθη¬ 
νών - Βασ. Σοφίας 118 - 115 28 ΑΘΗΝΑ. 

17) Χαρ. Μουτσόπουλο - Καθηγητή Παθολογίας - Περιφ. Γενικό 
Νοσ/μείο Ιωαννίνων «ΧΑΤΖΗΚΩΣΤΑ» - 540 01 ΓΙΑΝΝΕΝΑ. 

18) Βασ. Γεωργούλια - Επιμ. Καθηγητή Παθολογίας - Ογκολογίας 
Πανεπ. Κρήτης - 711 10 ΚΡΗΤΗ. 

19) Α. Καλοταιράκη - Επίκουρο Καθηγητή Παθολογικής Πανεπι¬ 
στημιακής Κλινικής «ΙΠΠΟΚΡΑΤΕΙΟ» Νοσ/μείο Αθηνών, Βασ. Σο¬ 
φίας 110 - 115 28. 

20) Α. Κοκκέβη - Επικ. Καθηγήτρια Ψυχολογίας Πανεπιστημίου 
Αθηνών - Ψυχολογικό Εργαστήριο «ΑΙΓΙΝΗΤΕΙΟ» Νοσοκ. Αθηνών - 
Βασ. Σοφίας 74 - 115 28 ΑΘΗΝΑ. 

21) Τ. Μανδαλάκη - Επικ. Καθηγήτρια, Περιφ. Γεν. Νοσ. «ΛΑΪΚΟ» 
Αγ. Θωμά 17 - 115 27 ΓΟΥΔΙ. 

22) I. Οικονομίδου - Επικ. Καθηγήτρια, Περιφ. Γεν. Νοσ. «ΕΥΑΓ¬ 
ΓΕΛΙΣΜΟΣ» Υψηλάντου 45 - 47 Τ.Κ. 106 76 ΑΘΗΝΑ. 

23) I. Κοσμίδης - Επικ. Καθηγητής Παθολογίας - Περ. Γεν. Νοσοκ. 
Αθηνών - 156 69 Χολαργός Αττικής. 

24) Μ. Θεοδωρίδου - Επικ. Καθηγήτρια Παιδιατρικής Περιφ. Γεν. 
Νοσ. Παίδων «ΑΓ. ΣΟΦΙΑ»Α 115 27 ΓΟΥΔΙ. 

25) I. Ντούτσο - Επικ. Καθηγητή Μικροβιολογίας - Προϊστάμενος 
Εθνικού Κέντρου Αναφοράς ΛΙΠ3 Βορ. Ελλάδας - Εργαστήρια Μικρο¬ 
βιολογίας Α.Π.Θ. 540 06 ΘΕΣ/ΝΙΚΗ. 

26) Κων. Τέγο - Επικ. Καθηγητή Παθολογίας 401 Γ.Σ.Ν.Α., Με¬ 
σογείων 138 - Τ.Κ. 156 69 ΑΘΗΝΑ. 

27) Ξεν. Κονδάκη - Καθηγητή Υγιεινής και Επιδημιολογίας Πανεπ. 
Πατρών - Ιατρικό Τμήμα - Εργαστήρια Υγιεινής 261 10 ΠΑΤΡΑ. 

28) Β. Λανάρα - Αναπλ. Καθηγήτρια Τμήματος Νοσηλευτικής Πα¬ 
νεπ. Αθηνών - Φειδιππίδου 45-47, Τ.Κ. 115 27 ΑΘΗΝΑ. 

29) I. Τσελέντης - Αναπλ. Καθηγητή Ιατρικών Εργαστηρίων Πα¬ 
νεπ. Κρήτης Τ.Κ. 711 10 ΗΡΑΚΛΕΙΟ ΚΡΗΤΗΣ. 

30) Ν. Κακλαμάνη - Γενικό Γραμματέα Π.Ι.Σ. - Σεμιτέλου 2 Τ.Κ. 
115 28 ΑΘΗΝΑ. 

31) Α. Χατζάκη - Λέκτορα - Εργαστήρια Υγιεινής Πανεπ. Αθηνών - 
Τ.Κ. 115 27 ΓΟΥΔΙ. 

32) Δ. Δαμουλή - Οδοντίατρο - Πρόεδρο Οδοντιατρικής Ομοσπον¬ 


δίας - Θεμιστοκλέους 38 - Τ.Κ. 106 76 ΑΘΗΝΑ. 

33) Τζ. Κρεμαατινού - Κουρέα - Καθηγήτρια Δημόσιας και Διοικητι¬ 
κής Υγιεινής - Υγειονομική Σχολή Αθηνών - Λεωφ. Αλεξάνδρας 196 - 
115 21 ΑΘΗΝΑ. 

34) Δ. Αγραφιώτη - Καθηγητή Κοινωνιολογίας - Υγειονομική 
Σχολή Αθηνών - Λεωφ. Αλεξάνδρας 196 115 21 ΑΘΗΝΑ. 

35) I. Κυριόπουλο - Καθηγητή Ιατρικής Οικονομίας - Υγειονομική 
Σχολή Αθηνών - Λεωφ. Αλεξάνδρας 196 Τ.Κ. 115 21 ΑΘΗΝΑ. 

36) Θ. Σαπουνά - Δ/ντή. Δημ. Υγιεινής ΥΥΠ και Κ.Α. 

37) Μ. ΚΑΡΑ - Σύμβουλου Υπουργού ΥΥΠ και Κ.Α. 

38) Μ. Φαρμάκη - Δ/ντρια Εκτέλεσης Ποινών Υπουργείου Δικαιο¬ 
σύνης - Μεσογείων 96 - 156 29 ΑΘΗΝΑ. 

39) Λ. Σπάρο - Καθηγητή Τμ. Νοσηλευτικής Παν. Αθηνών, Ιατρική 
Σχολή Πανεπ. Αθηνών - Μ. Ασίας 75 Τ.Κ. 115 27. 

40) Χρ. Δαρβίρη - Καθηγήτρια Τ.Ε.Ι., Προϊσταμένη Τμ. Επισκε¬ 
πτών - τριών Υγείας - Ζαχάρωφ 3 115 21 ΑΘΗΝΑ. 

41) Αικ. Νεστορίδου - Εκπρόσωπος του Συλλόγου Συμπαράστασης 
Φορέων και ασθενών με «ΑΙ05 ΠΡΟΣΤΑΣΙΑ». 

42) Στέλλα Καραμολέγγου - Συγγραφεύς, Αντιπρόεδρος του Συλλό¬ 
γου «ΕΛΠΙΣ» Αίαντος 30 Τ.Κ. 175 62 Π. Φάληρο. 

43) Μ. Μαλλιώρη - Ψυχολόγο «ΑΙΓΙΝΗΤΕΙΟ» Νοσοκ. Αθηνών, 
Βασ. Σοφίας 74 115 28. 

44) Εκπρόσωπος Π.Ι.Σ. (δεύτερος) 

45) Καλλιόπη Κούκιου, Δ/νσα Περιφ. Γεν. Νοσ. «ΙΠΠΟΚΡΑΤΕΙΟ» 
Βασ. Σοφίας 114, Τ.Κ. 115 28 ΑΘΗΝΑ σαν εκπρόσωπος Νοσηλευτι¬ 
κού προσωπικού. 

46) Παπαδάκη Αικατ., Υποδιευθύνουσα, Περιφ. Γεν. Νοσ. «ΕΥΑΓ¬ 
ΓΕΛΙΣΜΟΣ» Υψηλάντου 45- 47 Τ.Κ. 106 76. 

47) Ελ. Φριλίγγου - Επισκέπτρια Υγείας, Ιατροκοινωνική - Υπηρε¬ 
σία Νομαρχ. Γεν. Νοσοκ. Πειραιά «ΤΖΑΝΕΙΟ» Τ.Κ. 185 36 σαν εκ¬ 
πρόσωπος Πανελλήνιου Συλλόγου Επισκεπτών - τριών Υγείας. 

48) Ντόρα Παπαφλέσσα - Εκπρόσωπος Σχ. Κοινωνικής Εργασίας. 

49) Βάντα Κρητικού ή Ν. Μακρυπούλιας - Εκπρόσωπος Παρα¬ 
σκευαστών. 

50) Εκπρόσωπος Γενικής Γραμματείας Έρευνας και Τεχνολογίας, 
Διεύθ. Διεθνούς Επιστημονικής και Τεχνολογικής Συνεργασίας. 

51) Εκπρόσωπος Ένωσης Διαφημιστικών Εταιρειών Ελλάδα. 

52) Εκπρόσωπος ΕΡΤ. 

53) Εκπρόσωπος Ενώσεως Συντακτών Ημερησίων Εφημερίδων. 

54) Δ. Σπαντίδος - Καθηγητή Ιολογίας Πανεπ. Κρήτης - Εθνικό 
Ίδρυμα Ερευών, Βασ. Κων/νου 48 116 35. 

55) Γρ. Βαλλιανάτο - Πολιτικές Επιστήμες - Ηροδότου 1. 

Β. Την Συγκρότηση Συντονιστικού Οργάνου, αποτελουμένου εκ των: 

1) Νικ. Ματσανιώτη - Πρόεδρο Εθ. Ε. ΑΙΓ38 - Ακαδ. Καθηγητή 
Παιδιατρικής. 

2) Κων. Παπαδάτο - Καθηγητή Παιδιατρικής. 

3) Γεωρ. Παπαευαγγέλου - Καθηγητή Προληπτικής Ιατρικής Πα¬ 
νεπ. Αθηνών. 

4) Ιωάν. Παπαπαναγιώτου - Καθηγητή Μικροβιολογίας. 

5) Κων/νο Στεφάνή - Καθηγητή Ψυχιατρικής. 

6) Ι.Δ. Στρατηγό - Καθηγητή Αφροδ. και Δερμ. Νόσων. 

7) Δ. Τριχόπουλο - καθηγητή Υγιεινής και Επιδ/ας. 

8) Θ. Σαπουνά - Δ/ντή Δημ. Υγιεινής του ΥΥΠ και Κ.Α. 

9) I. Παπαδημητρίου - Πρόεδρο ΚΕΣΥ. 

10) Νικ. Κακλαμάνη - Γεν. Γραμματέα Π.Ι.Α. 

11) Μ. Καρά - Σύμβουλο Υπουργού ΥΥΠ και Κ.Α. 

Γ) Την συγκρότηση Υποεπιτροπών αποτελουμένων εκ των παρα¬ 
κάτω μελών. 

1) ΕΝΗΜΕΡΩΣΗΣ 

Ν. Ματσανιώτη 

Απ. Αποστολόπουλο. 

Τ. Μανδαλάκη. 

Ν. Κακλαμάνη. 

Μ. Καρά. 

Λ. Σπάρο. 

Εκπρ. Γεν. Γραμμ. Έρευνας και Τεχν. 

Εκπρ. Ένωσης Διαφημ. Εταιρ. Ελλάδος 

Εκπρ. ΕΡΤ. 

Εκπρ. Ενώσ. Συντ. Ημερ. Εφημ. 

2) ΠΡΩΤΟΒΑΘΜΙΑΣ ΦΡΟΝΤΙΔΑΣ ΚΑΙ ΝΟΣΗΛΕΙΑΣ 

I. Στρατηγό 
Δ. Αραβαντινό 
I. Ιορδάνογλου 
Β. Λανάρα 
Γ. Λάσκαρης 
Α. Κοιλοταίράκη 
Α. Κοκκέβη 
Τ. Μανδαλάκη 
I. Οικονομίδου 
Δ. Δαμουλή 
I. Κοσμίδη 
Μ. θεοδωρίδου 
Σ. Χατζηγιάννη 
Ελ. Φριλίγγου 

3) ΕΡΕΥΝΑΣ 
Δ. Τριχόπουλο 
Ξ. Κονδάκη 

X. Μουτσόπουλό 
Β. Γεωργοόλια 
I. Οικονομίδου 
Δ. Αγραφιώτη 
Α. Χατζάκη 
Δ. Σπαντίδο 
I. Ταελέντη 

4) ΕΠΙΔΗΜΙΟΛΟΓΙΑΣ 
Γ. Παπαευαγγέλου 

Γ. Γεωργοόλια 
Ξ. Κονδάκη 
Α. Χατζάκη 
Κ. Τέγο 
I. Κυριόπουλο 
I. Ντούτσο 

5) ΕΚΠΑΙΔΕΥΣΗΣ 
Κ. Παπαδάτο 

Φ. Μήτση 

Τζ. Κρεμαοτινού - Κουρέα 
Παπαδάκη Αικατ. 

Κούκιου Καλ. 

Παπαφλέσσα Ντόρα 

Κρητικού Βάντα ή Ν. Μακρυπούλιας 

Εκπρόσωπος (δεύτερος) ΠΙΣ 

6) ΨΥΧΟΚΟΙΝΩΝΙΚΩΝ ΚΑΙ ΔΕΟΝΤΟΛΟΓΙΚΩΝ ΠΡΟΒΛΗ¬ 
ΜΑΤΩΝ 

Κ. Στεφάνή 
Α. Κοκκέβη 
Γ. Κουμάντο 
Α. Κουτσελίνη 
Δ. Αγραφιώτη 
Νικ. Κακλαμάνη 
Δ. Δαμουλή 
X. Δαρβίρη 
Μ. Φαρμάκη 
Μ. Μαλλιώρη 
Γρ. Βαλλιανάτο 
Στ. Καραμολέγκου 
Αικ. Νεστορίδου 

Δ) Προέδρους και αναπληρωτάς των ανωτέρω Υποεπιτροπών και 
του Συντονιστικού Οργάνου της Ε.Ε. ΑΙ05 ορίζουμε αντίστοιχα τους 

1) ΕΝΗΜΕΡΩΣΗΣ: α) Νικ. Ματσανιώτη, Ακαδ. καθηγητή Παιδια¬ 
τρικής. 

2) ΠΡΩΤΟΒΑΘΜΙΑΣ ΦΡ. ΚΑΙ ΝΟΣΗΛΕΙΑΣ: 

α) Ι.Δ. Στρατηγό, Καθηγητή Αφροδ. και Δερμ. Νόσων, 
β) I. Οικονομίδου Επικ. Καθηγήτρια Αιματολογίας. 

3) ΕΡΕΥΝΑΣ: α) Δημ. Τριχόπουλο, Καθηγητή Υγιεινής και Επιδη¬ 
μιολογίας. 

β) Α. Χατζάκη, Λέκτορα Εργαστ. Υγιεινής Παν. Αθ. 

4) ΕΠΙΔΗΜΙΟΛΟΓΙΑΣ: α) Γ. Παπαευαγγέλου, Καθηγητή Προλη¬ 
πτικής Ιατρικής. 


β) Βασ. Γεωργοόλια, Επικ. Καθηγητή Παθολογίας - Ογκολο- 
γίας. 

5) ΕΚΠΑΙΔΕΥΣΗΣ: α) Κων. Παπαδάτο, Ομότιμο Καθηγητή Παι¬ 
διατρικής. 

β) Φ. Μήτση: Καθηγητής Περιοδοντολογίας Οδοντ. Τμ. Πανεπ. Αθ. 

6) ΨΥΧΟΚΟΙΝΩΝΙΚΩΝ ΚΑΙ ΔΕΟΝΤΟΛΟΓΙΚΩΝ ΠΡΟΒΛΗ¬ 
ΜΑΤΩΝ: α) Κων. Στεφάνη, Καθηγητή Ψυχιατρικής. 

β) Α. Κοκκέβη Επικ. Καθηγήτρια Ψυχιατρικής. 

Αναπληρωτής του καθηγητή I. Παπαπαναγιώτου στο Σ.Ο. της Ε.Ε. 
ΑΙϋδ ορίζεται ο Επικ. Καθηγητής I. Ντούτσος. 

Η παρούσα να δημοσιευθεί στην Εφημερίδα της Κυβερνήαεως. 

Αθήνα, 3 Απριλίου 1990 

Ο ΥΠΟΥΡΓΟΣ 

Γ. ΜΕΡΙΚΑΣ 
- ψ- 

Αριθ. ΣΤ - 10801 (12) 

Εξαίρεση πρόσληψης προσωπικού από το Ν. 1735/87. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΠΟΛΙΤΙΣΜΟΥ 

- Έχοντας υπόψη: 

1. Τις διατάξεις: 

α) Του Π.Δ. 611 /77 «περί κωδικοποιήσεως εις ενιαίον κείμενον και 
τίτλον «Υπαλληλικός Κώδιξ κ.λπ., όπως συμπληρώθηκε και τροποποι¬ 
ήθηκε μεταγενέστερα». 

β) Του Ν. 1558/85 «Κυβέρνηση και Κυβερνητικά Όργανα», 
γ) Τις διατάξεις της περίπτωσης ια της παρ. 2 του άρθρου 1 του Ν. 
1735/87 «προσλήψεις στο δημόσιο τομέα, κοινωνικός έλεγχος στη δη¬ 
μόσια διοίκηση, πολιτικά δικαιώματα και άλλες διατάξεις». 

δ) Το Π.Δ. 70/75 «Οργανισμός της Επιτροπής Ολυμπιακών Αγώ¬ 
νων (Ε.Ο.Α.)». 

2. Την αριθ. 63/27.3.90 πράξη του Υπουργείου Προεδρίας Κυβερ- 
νήσεως (Επιτροπή Υπουργών) «Έγκριση πρόσληψης προσωπικού». 

3. Τις διαπιστωμένες εξαιρετικές υπηρεσιακές ανάγκες σε προσω¬ 
πικό στην Επιτροπή Ολυμπιακών Αγώνων (Ε.Ο.Α.), αποφασίζουμε: 

Εξαιρούμε από .τις διαδικασίες του Ν. 1735/87 την πρόσληψη για 
την πλήρωση δεκαεπτά (17) κενών οργανικών θέσεων διαφόρων ειδικο¬ 
τήτων της Επιτροπής Ολυμπιακών Αγώνων ως «ακολούθως: 
α) Δύο (2) θέσεων κλάδου ΠΕ Δ/κού - Λογ/κού. 
β) Μία (1) θέση κλάδου ΠΕ Πολ. Μηχανικού, 
γ) Δύο (2) θέσεων κλάδου ΔΕ Δ/κών - Λογ/κών. 
δ) Δύο (2) θέσεων κλάδου ΔΕ Αλληλογραφίας Δακτυλογράφων. 
ε) Δέκα (10) θέσεων κλάδου ΥΕ Κλητήρων - θυρωρών - Φυλάκων, 
με τον όρο ότι θα εφαρμοστούν οι διατιαξεις της παρ. 2 του άρθρου 4 του 
Ν. 1874/90 και οι προσλήψεις θα γίνουν μετά την 8.4.90. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Απριλίου 1990 

οι ΥΠΟΥΡΓΟΙ 

ΑΝΑΠΛ. ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΟΛΙΤΙΣΜΟΥ 

ΠΡ. ΠΑΥΛΟΠΟΥΛΟΣ Γ. ΜΥΛΩΝΑΣ 

- ♦- 

Αριθ. οικ,/1143/ΤΣΕΠ 32 (13) 

Παράταση προθεσμίιχς υποβολής αιτήσεων εκ μέρους των σεισμοπλή¬ 
κτων του Ν. Μεσσηνίιχς που επλήγησαν από τους σεισμούς του 1986 
και συμπλήρωση - τροποποίηση της ΕΔ2α/01/130/ΦΝ 315/ 
29.10.86 (ΦΕΚ 734/Β/30.10.86) Τριμερούς Υπουργικής Από¬ 
φασης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 867/79 (ΦΕΚ 24/Α'/7.2.79) «Περί κυρώσεως, τροπο- 
ποιήσεως και συμπληρώσεως της από 28.7.78 Πράξεως Νομοθετικού 
Περιεχομένου περί αποκαταστάσεως ζημιών εκ σεισμών Β. Ελλάδος». 

2. Τον Ν. 1190/81 (ΦΕΚ 203/Α'/30.7.81) «Περί κίρώσεως της 
από 26.3.81 Πράξεως Νομοθετικού Περιεχομένου περί αποκαταστά¬ 
σεως ζημιών εκ σεισμών 1981». 

3. Τις διατάξεις του άρθρου 3, παράγραφος 3, τελευταίο εδάφιο του 
Ν. 1266/82 (ΦΕΚ 81/Α') «Περί οργάνων ασχήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις» 
όπως συμπληρώθηκε με το άρθρο 25, παράγραφος 6 του Ν. 1418/84 
«Περί Δημοσίων Έργων και ρυθμίσεις συναφών θεμάτων». 

4. Τις με αριθ. 131/1.10.86 (ΦΕΚ 154/Α-/6.10.86), 140/ 
19.10.87 (ΦΕΚ 192/Α'/2.11.87) και 112/9.11.88 (ΦΕΚ 246/ 
Α'/10.11.88) Πράξεις του Υπουργικού Συμβουλίου σχετικά με την 
αποκατάσταση των ζημιών που προκλήθηκαν από τους σεισμούς του 
1986, στο Ν. Μεσσηνίας με τις οποίες καθορίστηκαν οι αρχικές προθε¬ 
σμίες. 

5. Την αρ. Πρωτ. ΕΔ 2α/01/130/Φ.Ν. 315/29.10.86 (ΦΕΚ 
734/Β*/30.10.86) Τριμερή Απόφαση Υπουργών Εθν. Οικονομίας, 
Οικονομικών και ΠΕ.ΧΩ.Δ.Ε. περί «παροχής πιστωτικών διευκολύν¬ 
σεων στους σεισμοπαθείς του Νομού Μεσσηνίας από τους σεισμούς του 
Σεπτεμβρίου 1986». 

6. Την αρ. Πρωτ. οικ/4120/ΤΣΕΠ 32/18.12.89 (ΦΕΚ 65/Β'/ 
1.2.90) Τριμερή Απόφαση Υπουργών Εθν. Οικονομίας, Οικονομικών 
και ΠΕ.ΧΩ.Δ.Ε. περί «παροχής συμπληρωματικών πιστωτικών διευ¬ 
κολύνσεων στους σεισμοπαθείς του Ν. Μεσσηνίας που επλήγησάν από 
τους σεισμούς του Σεπτεμβρίου 1986, των Νομών Ηλείας και Ζακύν¬ 
θου που επλήγησάν από το σεισμό του Οκτωβρίου 1988 και ειδικές 
ρυθμίσεις στην πόλη της Θεσσαλονίκης, αποφασίζουμε: 

1. Παρατείνουμε την προθεσμία υποβολής αιτήσεων εκ μέρους των 
σεισμοπλήκτων του Νομού Μεσσηνίας που επλήγησάν από τους σει¬ 
σμούς του Σεπτεμβρίου 1986 και έληξε στις 30.1.90, για ένα εξάμηνο 
ακόμη δηλαδή μέχρι 31.7.90. 


2. Τροποποιούμε το εδάφιο 3 της παραγράφου II του Α' Κεφαλαίου 
της με αρ. Πρωτ. ΕΔ 2α/01/130/Φ.Ν. 315/29.10.86 Τριμερούς 
Υπουργικής Απόφασης ως κατωτέρω: 

«Σε περίπτωση που το συγκεκριμένο κτίριο ρυμοτομείται ή δεν μπο¬ 
ρεί να ανακατασκευαστεί για οποιαδήποτε άλλη νόμιμη αιτία, ο ιδιοκτή¬ 
της και επί περισσοτέρων συνιδιοκτητών καθένας από αυτούς - δικαιού¬ 
ται δανειοδότηση για αυτοστέγαση με αγορά ή ανέγερση κατοικίας σε 
άλλη τοποθεσία, αλλά μόνο σε σεισμόπληκτη περιοχή». 

3. Συμπληρώνουμε το εδάφιο 3 της παραγράφου III του Α Κεφα¬ 
λαίου της με αρ. Πρωτ. ΕΔ 2α/01/130/Φ.Ν. 315/29.10.86 Τριμε¬ 
ρούς Υπουργικής Απόφασης ως κατωτέρω: 

«Επιτρέπεται επίσης να χορηγηθούν δάνεια και για την ανακατα- 
σκευή και επισκευή ζημιών κτιρίων που ανήκουν στο Δημόσιο ή σε Νο¬ 
μικά Πρόσωπα Δημοσίου Δικαίου ή σε Κοινωφελή ή Φιλανθρωπικά ή 
Ευαγή Ιδρύματα ή Κοινωφελή Σωματεία. Τα συγκεκριμένα κτίρια κα¬ 
θορίζονται με απόφαση του Υπουργού ΠΕ.ΧΩ.Δ.Ε. και τα ποσά των 
δανείων καθορίζονται κατά περίπτωση από την ΥΑΣ χωρίς να υπόκει- 
νται στον περιορισμό των 100 τ.μ. ανά ιδιοκτησία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Απριλίου 1990 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΚΟΝΤΟΓΕΩΡΓΗΣ Γ. ΑΓΑΠΗΤΟΣ 

